Svjetsko prvenstvo u rukometu 2015.
Svjetsko prvenstvo u rukometu 2015. je 24. izdanje Svjetskog prvenstva u rukometu, u organizaciji Međunarodnog rukometnog saveza (IHF). Završnica prvenstva se po prvi put održala u Kataru, od 15. januara do 1. febrauara 2015. Kandidatura Katara je izabrana pored Norveške, Poljske i Francuske nakon glasanja vijeća IHF-a, 27. januara 2011, u Malmöu, Švedska. Ovo je drugi put da je Svjetsko prvenstvo održano na Srednjem istoku, nakon Egipta 1999. Francuska je pobjedila u finalu protiv Katara, rezultatom 25–22 i tako je osvojila svoju petu titulu. Poljska je osvojila bronzanu medalju, pobjedivši Španiju rezultatom 29–28 nakon produžetaka.